title: Mollón de los Tres Reyes
text: O Mollón de los Tres Reyes (en castellano Mojón de los Tres Reyes) ye un mont de 543 metros d'altaria que se troba en a triple muga entre Aragón, Navarra y A Riocha, d'antis mas Castiella.
  
  Bi ha una fita chunto a la carretera N-113 que sinyala o puesto exacto.
  
  Historia
  A tradición popular diz que yera en iste puesto a on se chuntaban os reis d'Aragón, Navarra y Castiella ta debatir sobre afers comuns d'os suyos reinos sin tener que deixar-ne os suyos territorios.
  
  Os historiadors afirman que ye en l'anyo 1196 os reis Alifonso II d'Aragón, Alifonso VIII de Castiella y Sancho VII de Navarra se reunioron en un puesto en que cadagún continaba estando en o suyo territorio, encara que no se conoixe si estió una casa o un mont como dicen as leyendas.
  
  Se veiga tamién
   Meseta d'os Tres Reis.
   Tozal d'els Tres Reis.
   Valverde (Agreda).
   Valverde (A Riocha).
  
  Referencias 
    El 'Mojón de los Tres Reyes' dividía Aragón, Castilla y Navarra. www.larioja.com.
  
  Montanyas d'a provincia de Zaragoza
  Montanyas de Navarra
  Cheografía d'a Riocha
  Montanyas d'a depresión d'Ebro
  Montanyas en a muga entre Aragón y Navarra
  Montanyas de Tarazona
  Triples mugas
  Mollons (orografía)
  Monts de Cierzo
  Montanyas de Tarazona y Moncayo